Şaristananê Mainz û Hannoverî yê Almanya de cinîyê ciwanî seba azadîya Rayberê Şarê Kurdî Abdullah Ocalanî vejîyê meydanan.
Mainz de serkêşîya TÊKO-JIN de çarçewa Hemleya 'Werin Cenga Azadîyê' de ciwanan pirdêkî ser o fotografê Rayberê Şarê Kurdî Abdullah Ocalanî û alayê TCŞ, TÊKO-JIN û YXKyî darde kerdî. Ciwanan çalakîye de no mesaj da: ''Ma tecrîdê vera Rayber Apoyî qetî qebul nêkenê. Ganî ciwanê Ewropa waran de bê.''
Hannover de zî Cinîyan ê Wendekaran ê Kurdîstanî (JXK)  seba azadîya Ocalanî çalakîyêke kerde. Çalakîye de sloganê ''Biciwîyo Serek Apo'' ame vatene û fotografê Ocalanî ameyî akerdene. Ciwanan venga pêro kurdîstanijan da ke vera faşîzmî têkoşînî xurt bikerê.
